कंडम हुआ 108 वाहन, सीट और स्ट्रैक्चर टूटे, नहीं हो रही सर्विसिंग
जरूरत पर मरीजों को चिकित्सा सुविधा उपलब्ध कराने वाला 108 वाहन स्वयं ही बीमार पड़ गया है। वाहन इतनी कंडम हालत में पहुंच चुका है कि आए दिन बंद हो जाता है। गाड़ी की सीट व स्ट्रेचर भी टूट चुके हैं। जिससे कभी भी सुधार के लिए मैकेनिक के यहां खड़ी हो जाती है। हैरानी की बात तो यह है कि यह वाहन 3 लाख किमी से अधिक चल चुकी है, इसके बावजूद भी इसका संचालन करने वाली एजेंसी द्वारा इसकी समय-समय पर सर्विसिंग नहीं कराई जाती।
जिससे इसका लाभ मरीजों को समय पर नहीं मिल पाता है। गौरतलब है कि बटियागढ़ अंचल में जिले में सबसे अधिक सड़क हादसे घटित होते हैं। बीते छह माह के दौरान एक दर्जन से अधिक लोगों की मौत सड़क हादसे में हो चुकी है। साथ ही 100 से अधिक लोग घायल हो चुके हैं ऐसे में यहां पर स्वास्थ्य विभाग द्वारा उपलब्ध कराया गया कंडम वाहन लोगों के लिए और भी ज्यादा मुसीबत बन जाता है। क्योंकि यदि किसी घायल को लाते-ले जाते समय यह जब चाहे बंद हो जाता है। जिससे घायलों को समय पर इलाज न मिलने के कारण उन्हें दमोह या जबलपुर रेफर कर दिया जाता है।
100 गांव के लिए दे दिया छोटा वाहन: बटियागढ़ क्षेत्र के लिए जो 108 वाहन उपलब्ध कराया गया है वह ओमनी कार में बनाया गया है। जिसमें केवल एक व्यक्ति को ही लाया जा सकता है। साथ ही गाड़ी छोटी होने के कारण मरीजों के परिजन भी नहीं बन पाते। जबकि बटियागढ़ ब्लॉक में 100 से अधिक गांव आते हैं। स्थानीय निवासी सुरेश पटेल, वीरेंद्र ठाकुर, लेखराम सिंह ने बताया कि बटियागढ़ ब्लॉक में सबसे ज्यादा सड़क हादसे घटित होते हैं इसके बावजूद भी प्रशासन द्वारा यहां पर कंडम वाहन दिया गया है। जबकि अन्य जगह बड़े वाहन उपलब्ध हैं। यह वाहन आए दिन सुधार के लिए मैकेनिकों के यहां खड़ा रहता है। जिससे कई बार लोगों को इसका समय पर लाभ नहीं मिल पाता। प्रशासन को यहां पर बड़ा वाहन उपलब्ध कराना चाहिए।
किसी भी घटना दुर्घटना के समय सबसे पहले घायल को स्ट्रेचर से ही वाहन में रखकर अस्पताल पहुंचाया जाता है लेकिन 108 वाहन में रखा स्ट्रेचर महीने भर से टूटा पड़ा है। जिससे मरीजों को वाहन उठाने में काफी परेशानी होती है। एक सप्ताह पहले छोटी चराई पर ट्रैक्टर ट्राली पलटने से सड़क हादसे में घायल एक दर्जन से अधिक लोगों को बमुश्किल से दूसरे वाहनों से अस्पताल पहुंचाया गया था। उस दौरान सड़क पर पड़े मरीजों को उठाने काफी परेशानी हुई थी।
गाड़ी तो सही है
देखिए गाड़ी सही चल रही है। छोटा-मोटा काम चलता रहता है। स्ट्रेचर व सीटें फटीं हैँ तो ठीक करा दी जाएंगी। आबादी के अनुसार ही छोटे-बड़े वाहन उपलब्ध कराए जाते हैं। मोहनदत्त मिश्रा, लीडर कलक्टर 108 सेवा दमोह
बटियागढ़। बटियागढ़ ब्लॉक का 108 वाहन में लगा स्ट्रेचर टूट चुका है और सीटें फट गई हैं। इनसेट में 108 वाहन आए दिन सुधार के लिए मैकेनिकों के यहां खड़ा हो जाता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva